AQSh sobiq davlat kotibi Hillari Klinton Demokratik partiyaning Virjiniya orollaridagi kokuslarida senator Berni Sandersdan o‘zib ketdi. Bu haqda ABC News xabar bergan. Virjiniya orollaridagi kurash 7 nafar delegatning ovozi uchun bo‘lib o‘tgan. Ayni vaqtdagi hisob-kitoblarga ko‘ra, Klintonni 2 316 nafar delegat, jumladan, 547 nafar superdelegat qo‘llab-quvvatlamoqda. G‘alaba uchun esa 2 383 nafar saylovchining ovozi talab etiladi. Sanders Klintondan sezilarli darajada ortda qolmoqda. Uni 1 547 nafar delegat qo‘llab-quvvatlamoqda. Ulardan 46 nafari superdelegat.